Titoktartási megállapodás

amely létrejött az

# *xxx*

(***cím.***)

a továbbiakban ***Partner***

valamint a

# Siemens Zrt.

(1143 Budapest, Gizella u. 51-57.)

a továbbiakban **Siemens**

(a továbbiakban együttesen: felek) között a mai napon, az alábbi tartalommal.

1. Siemens és Partner együttműködést kívánnak létesíteni szolgáltatások nyújtására, termékek értékesítésére, vállalkozói tevékenységre, vagy más egyéb célra és tartalommal (a továbbiakban *”****Együttműködés****”*), amelynek során a felek számára bizalmas információk válhatnak hozzáférhetővé. A felek rögzítik, hogy a jelen megállapodás értelmében már az is *Együttműködésnek* minősül, amikor a Partner a Siemens-sel történő Együttműködésre vonatkozó ajánlati eljárásban részt vesz, függetlenül attól, hogy ajánlatadásra sor kerül-e és amennyiben ajánlatadásra sor kerül, úgy a Siemens az Együttműködésre vonatkozó ajánlatot később elfogadja-e. A jelen titoktartási megállapodás az Együttműködés teljes szakaszára vonatkozik, így az Együttműködés részét képező ajánlatadási eljárásra, az ajánlatra, a felek között létrejött megállapodásra és a szerződéses kooperáció teljes időtartamára.

2. Jelen megállapodás szempontjából bizalmas információnak kell tekinteni minden olyan információt, adatot – különösen, de nem kizárólag üzleti, kereskedelmi és technikai adatot, információt –, amelyet a megállapodás fennállása során, az *Együttműködés* tárgyában a felek egymásnak bármilyen formában átadtak, és azt az átadó szóban vagy írásban bizalmasnak nyilvánított, vagy amely ilyen jellegű megjelölés nélkül, tartalma alapján bizalmasnak minősül („**Bizalmas Információk**”). A Bizalmas Információk azokat az adatokat, információkat is magukban foglalják, amelyeket a felek a másik fél teljesítési segédjétől, vagy a Siemens megrendelőjétől vagy annak teljesítési segédjétől kapnak.

3. A fogadó fél az *Együttműködés* során neki átadott bizalmas információkat kizárólag olyan célokra használhatja fel, amilyen célokra azokat átadták neki, kivéve, ha az átadó fél később, írásban ettől eltérően nem rendelkezik.

4. A felek a nekik átadott bizalmas információkat saját üzleti titkukként védik és megtesznek minden szükséges titokvédelmi intézkedést. A fogadó fél a neki átadott bizalmas információt nem teheti harmadik személy számára hozzáférhetővé, kivéve, ha az érintett információk és ismeretek

a.) közismertek, vagy

b.) a fogadó fél, aki kapja, már akkor – titoktartási kötelezettség nélkül – ismerte ezeket az információkat, amikor megkapta, vagy pedig ha később harmadik személy titoktartási kötelezettség nélkül hozta tudomására azokat, vagy

c.) annak a félnek a munkatársai vagy alkalmazottai, akik ezeket az információkat megkapták, anélkül, hogy hozzáférhettek volna az átadott információkhoz, ettől függetlenül kidolgozták azokat, vagy

d.) közzétételét vagy harmadik személynek történő átadását jogszabály vagy hatósági határozat kötelezővé teszi.

5. Nem vonatkozik a titoktartási kötelezettség az olyan információkra, amelyeket a jelen szerződés céljainak elérése érdekében feltétlenül szükséges tovább adni a felek valamelyike által megbízott harmadik személynek, feltéve, hogy jelen megállapodásban foglalt titoktartási kötelezettség e harmadik személyre is kiterjed. Ennek érdekében a Partner köteles gondoskodni arról, hogy ilyen esetben a jelen megállapodásban foglalt titoktartási kötelezettséget e harmadik személy is magára nézve kötelezőnek fogadja el.

6. Az *Együttműködés* során egymásnak átadott bizalmas információkat a felek a 4. és 5. pontban meghatározottakon túl kizárólag akkor hozhatják nyilvánosságra vagy közölhetik harmadik személlyel, ha ahhoz a másik fél előzetesen és írásban hozzájárult.

7. Az *Együttműködés* során átadott bizalmas információ az átadó fél tulajdona marad az *Együttműködés* tartama során és az *Együttműködés* befejeződése után is.

8. A felek jelen megállapodás tárgyában átadott valamennyi bizalmas információt vagy bizalmas információt tartalmazó dokumentumot kötelesek az átadó fél erre vonatkozó kérésére a megállapodás megszűnésekor visszaadni vagy megsemmisíteni.

9. Jelen megállapodás hatálya alatt a felek semmiféle anyagi ellenszolgáltatásra nem kötelesek a nekik átadott bizalmas információk ellenében.

10. Jelen megállapodás az aláírás napján lép hatályban. Amennyiben a felek valamelyike a neki átadott bizalmas információk tekintetében jelen megállapodásban foglalt titoktartási kötelezettségét megszegi, a másik fél jogosult a megállapodást a kötelezettségszegő félhez intézett írásbeli nyilatkozatával azonnali hatállyal felmondani.

11. Jelen megállapodás az aláírás napján lép hatályba és az *Együttműködés* befejezéséig tart. A megállapodásban foglalt titoktartási kötelezettség az *Együttműködés* befejezésétől, illetve a megállapodás megszűnésétől számított 5 évig áll fenn.

12. Jelen megállapodásra a hatályos magyar jogszabályok, különös tekintettel a Polgári törvénykönyv és az üzleti titok védelméről szóló 2018. évi LIV. törvény rendelkezései irányadók.

13. Jelen megállapodásból eredő vitás kérdéseket a felek elsősorban békés úton kísérlik meg rendezni, ennek eredménytelensége esetén a felek között létrejött megállapodásban kikötött bírósághoz vagy választottbírósághoz, ilyen kikötés hiányában pedig a hatáskörrel és illetékességgel rendelkező magyar rendes bírósághoz fordulnak.

A felek kijelentik, hogy jelen megállapodás tartalmát annak aláírása előtt megismerték, és megállapodásban foglalt rendelkezéseket cégszerű aláírásukkal magukra nézve mindenben kötelezőnek ismerik el.

Kelt.:

|  |  |
| --- | --- |
| ---------------------------------- | --------------------------------- |
| Partner | Siemens Zrt. |